
KA SNGI KHATDUH 
U TIROT SING 

U Tirol sing Sylem u la kiew ia ka khet Hlma 
Nongkhlaw (Hima Khatsawphra) hadien ka 
jingiap u Konral Sing Sylem ha u snem 1826. 
Naduh dang rlt, u la ju ioh Jinghikai ha bun kl 
liang la ka dei ha ka synshar khadar, said hima 
Sima, khaii pateng, ki ain ki kanun, kl riti kl 
dustur, ka trei ka ktah, ka wait ka stleh, u 
khnam ka lyntieh bad kiwei kiwei. U long u 
briew u ba baroh u khun u hajar ki leld bad 
burom. 

Ha u snem 1820, u David Scot u la 1 
donkam ban pyniasoh ia ka them Surma, Sylhet, 
bad ka them Bicihma, Assam da ka surok lyngba 
ka Hima Nongkhlaw. Kumta u la pyniajan bha 
lalade bad u Tirol Sing Sylem. Haba ka por ka 
la ih bha, u la kyrpad ia u Tirol Sing ban shah 
ia ka East India Company ban shna ia ka surok 
na Assam sha Sylhet fyngba ka Hima Nongkhlaw. 

Namar ba um lah ban rai tang marwei, la 
rah ia kane ka jingkyrpad hakhmat ka Dorbar 
Hima Nongkhlaw ha ka 4 tarik ’Naiwieng 1826. 
Kane ka Dorbar ka la neh haduh shlteng s)mAia. 
Ha ka bakut la rai ban ai jlngblt ban shna ia 
ka surok tangba halor ki katto katne ki kyndon. 



© 

Katba nauig iaid ki sngi bad ki por, u David 
Scot bad ki briew jong u ki la iaid palat ia ki 
kyndon ba la iateh hakhmat ka Dorbar 
Nongkhlaw. Haba u pud jong ka jingiaishah u 
la kut, u Tirol Sing u la lum lang sob sob ia 
kiwei pat ki para Syiem Khasi ha ka miet 1 tcirik 
laiong, 1829 ha kaba ki la shim ia ka rai ba 
dei ban beh krad noh ia u mynder na ka dew 
kyntang jong ka Ri Khasi kam pher wat lada 
dei ban ia bah wait bah stieh bad la um snam. 

Kumta ha ka 4 tank laiong 1829 ki 
khlawait bad paid iapom Khasi ki la tur pyrshah 
ia ka jaka shong ki phareng ha Nongklilaw. Ki 
la pynjulor bad pyniap naphang khlem riej U 
Lt. Beddingfield u la iap ha shen katba u Lt. 
Burlton u la mynsaw jur bad lait phet hynrei u 
la iap noh ha ka sngi babud. U David Scot pat 
u la lait phet im sha Sohra. 

Nangne ka thma ialeh laitluid ka la bteng 
haduh saw snem lynter, Haba u dohlieh um lah 
ban P 3 nidem ia u Tirol Sing da ka wait ka stieh, 
ki tup ki man bad bor shipai bakhlain, u la 
thaw lad da ki buit poh sianti kumno ban ioh 
kem la u. 

Hadien ba baroh arliang ki la ia mynjur 
ban ia kynduh ha Madan Um Shillong ha ka 
13 tarik Kyllal 3 nigkot, 1833 ban ia kren iasuk 
thma noh, u Tirol Sing bad katto katne ngut ki 



© 

nongbiid kl la leit sha ka jaka ba la ia kut khlem 
don jingsuba sniew ei ei mh. Phewse mar ia 
poi hangta, u Lt. Henry Inglis ryngkat bad ka 
kynhun shipai ki la ker kut bad kem koidi ia u 
Tirot Sing bad ki nongbud Jong u. 

Ha ka 15 bad 16 tarik Kyllalyngkot, 1833 
la tian bishar ia u Tirol Sing ha ka iing kashari 
jong u T. C. Robertson, Agent to the Governor 
General, ha Sohra ha kaba la rai pynrem da 
kaba set phatok shirta jingirn. 

Ha ka 17 tarik Kyllalyngkot, 1833 la 
pynshong la u ha ka lieng bad pynryngkangpar 
sha Dhaka lyngba ka Sylhet. U la lap ha ka 17 
tarik ’Naitung, 1835 por 1.00 baje noh phai sngi. 

KI NONGIASHIM BYNTA : 

1. U Tirot Sing ii Syiem jong ka Hima 
Nongkhlaw. 

2. U Kapten u ba del peit ia ki koidi ha Dhaka. 

3. U Doktor ki shipai. 

4. Monsing i Ki shakri ba la buh da ka sorkar 

5. Kohthu J Bilat ban peit ia U Tirot Sing. 

6. Abdul bad ^ 

> Arngut ki shipai dkhar. 

7. Rafig J 



(Ha Kawei ka kamra ha kaba la set phatok ia u 
Tirot Sing ha Dhaka. Don ka jingkhangbah bad 
artylli ki Jingkhang iit Ka Jingthiah bad artylli ki 
shuki. Lymba ki Jingkhang-iit lah ban iohi ia ki 
lum Khasi kiba itynnat bad iihiang. U Tirot Sing 
ha kane ka por u don ha ka Jingpang kaba la 
ring swai ia ka met Jong u baroh shirynieng. Mar 
ia plie ka stage, u Tirot Sing u shong marwei ha 
Jingthiah). 


Jaka - 1 

Tirot : Sa katno sngi nga dei ban im ha kane 
ka byndi. Kine ki nongwei ki la shukor ia 
ngi, ngan ym klet da lei lei ia ka jingleh beih 
jong ki. A Blei, Trai Kynrad, Nongbuh 
Nongthaw, ai ia nga ia ka bor bad ka 
jingkhlaih ba ngan lah ban iai shah ia kine 
ki jingeh baroh. [Hadien shiphang u khot ia 
ki shakri) Monsing Kohthu 

Jaka - 2 


Monsing 

Kohthu 


[Rung] Paiem ? 


Tirot : Phi la ioh khubor na u paid jong nga ? 

Kohthu : Em Paiem. Hynrei ngi la iohsngew ba 
uwei u Kapten iin wan ban iakyndnh iaphi. 

Tirot : U Kapten 

Monsing : Lehse ii wan rah khnbor babha na 
ka bynta jong phi. 

Tirot : Nga arlatien shibun eh. 

Kohthu : Paiem, katkum ka khubor na ka 
khlieng ka tyngab sngewmat ki mut ban ai 
pat ha phi la ka Jinglaitluid. 

Tirot : (Dorn) Laitluid nga la ju iohsngew ia 

kata ka ktien barabor hynrei mynta kam don 
dor ei ei shuh. Naduh ka khyllipmat ba ki 
kem la nga da ki buit poh jong ki, nga la tip 
skhem ba ngan ym lah shuh ban ioh ia ka 
jinglaitluid. Kynmaw bha ia kine ki kyntien 
jong nga. 

Monsing : Hynrei Paiem, nga sngew kin sa 
pyllait noh la phi nangne khlem da buh ia 

kino kino ki kyndon. Pyrkhat pyrkhat 

Paiem katno kan long kaba kmen ba sa 
shisien phin sa ioh lad ban don bad la u 
khun u hajar, ban don ha la ka Ri 
lajong bad 

Tirot : (Kynrup ktien] Hooid, katno nga thrang 
ban poi pat sa shisien ha la ka Ri baieid. 

Bam dih ia ki umpohliew ba shngiam bad ban 
ring mynsiem ia ka Iyer iwbih basngur bad 
bakhuid. Hynrei Monsing, Kohthu kine baroh 
ki long tang ka rngai bad ka jingphohsniew. 

Kohthu : Paiem phim dei ban duh 

Jingkyrmen. 

Tirot : Ngam ju duh jingkyrmen. Nga ju duai 
barabor ba ha kawei ka sngi ka Ri baieid jong 
ngi kan ioh pat ia ka Jinglaitluid na ka kti 
bad ka jingsynshar jong une u mynder. Nga 
kyrmen ki nongmih bujli jong nga km ym 
shongthiah thai tad haduh ba kin da lah ban 
beh krad ia uwei pa uwei u mynder na ka Ri 
baieid jong ngi. 

Monsing : Balei phi kren shaphang ki nongmih 
bujli haba phi dang im bad dang lah ban khih 
ban ksar. Ngeit ia nga Paiem, sa shisien phin 
sa long pat u briew laitluid. Phi donkam ban 
leit phai sha la ka Hima. Ka Ri bad ka 
jaitbynriew ka donkam ia phi ha kane 
por ka por jong ka jingtynjuh. 

Tirot : Monsing Kohthu wat leit sngew- 

lyngngoh. Ngan iathuh ha phi ia kane kawei 
ka jingshisha. Ngan ym iohi shuh ia la ka Ri 
baieid. Ka jingpang ka jingshitom ka long ka 
ba palat. Ka sngi jong nga kam slem shuh. 
Nga tharai tang katto katne sngi (yn 

iohsngew ia ka Jingiaid briew ria shabar. U 
Mousing u leit ban peit shabar na ka 
Jmgkhangbah) . 

Monsing : U Kapten u dang wan shane. 

Tirot : Monsing Kohthu kynmaw ia kane 

kawei. Hangne hakhmat jong kine ki mynder, 
laphi la khein kum ki mraw bad ki shakri 
ba phin peit ia nga. Hynrei hapdeng jong phi 
bad Jong nga ngi ialong kawei ym don kynrad 
ym don mraw. Ngi dei na kajuh ka Ri na 

kajiih ka Jaitbynriew ka Jaitbynriew Khasi. 

Lada jia kumno kumno ia nga kynmaw 

ka kamram banyngkong bad ba ha khlieh 
tarn jong phi ka dei na ka bynta ka Ri bad 
ka jaitbynriew ym na ka bynta une u mynder. 
Phi kular ban leh la kata ? 


Monsing 

Kohthu 


Hooid Paiem, ngi kular. 


Jaka - 3 

(Rung 2 ngut ki shipai dkhar bad hadien rung 
u Kapten) 

Kapten : Leit noh baroh. Nga kwah ban don 
tang bad u Tirot Sing. (Hi shipai bod ki shakri 
ki mih). 

Phi sngew kumno mynta ka sngi ? Phi khani 
bit ? Phi donkam ei ei ? Ne phi don jingmudui 
ei ei pyrshah ia Idto ki shakri ? 

Tirot : Kapten phi wan shane da kawei pat 

ka jingthmu. Sngewbha wat kren jali jaum. 
Kren ia kaba phi mut ban kren. 

Kapten : (Sngap shipor) Niuma. Nga wan ban 
rah ia ka khubor na u Agent jong ii Gover- 
nor General. 

Tirot : Khubor ! Ka khubor aiu ? 

Kapten : Ngam tip. Baroh la thoh lut ha kane 
ka shithi. (U sei ia ka 'envelope' bad ai ha u 
Tirot). 

Tirot : (Shim bad plied. Nangta u peit la u 
Kapten da ki khmat ba i dom bad kynteit). 
Kapten, ngam ju poi pyrkhat ba ki bahalor 
jong phi kin long kiba poh haduh katne 
katne. Peit ia kane ka shithi, ki tip ba ngam 
nang thoh ne pule ia ka ktien mynder, 
phewse ki nud ban thoh sha nga ha la ka 
jong ka ktien jong ki. Shim noh ia ka shi 
syndon lym kumta ngan tar lyngkhot 
lyngkhai. 

Kapten : (Leh arsap) Map ia nga paiem. Ngam 
shym tip ei ei. Wat sngew ei ei, shah ba ngan 
P3mpule ma nga na ka bynta jong phi. [U shim 



ia ka shithi na u Tirol Sing bad u pule). Tirot 

Sing Syiem jong ka Nongkhlaw. Da kcine 

ka Shithi nga pyntip sha phi ba ka Sorkar 
Bilat ka la mynjur ban pyllait noh ia phi na 
ka jinglong koidi. Phi lah ban leit phai pat 
bad synshar ha la ka Hima Nongkhlaw lajong 
ba phin bud bad kohnguh ia ka rukom 
pyniaid hima sima katkum ka jingkyntu bad 
jingbthah jong ka Sorkar Bilat na kawei ka 
por sha kawei pal. Kum ban shu kren 
lyngkut, phi bad u khun u hajar baroh phin 
long ki raiot jong ka Sorkar Bilat. Ha ka 
khyllipmat ba phi mynjur ban soi la ka 
soskular ba la pyndait lang hangne, yn pyllait 
noh ia phi na byndi. 


Soi/- 

Agent Jong u Governor 
General. 

Tirot : Kajuh shi kajuh. Pyntip ia ki bahalor 
jong phi ba u Tirot Sing um lah ban pdiang 
ia ka jingtyrwa namar ka long pyrshah ia ka 
Jingiatehkular ba la iateh hakhmat ka Dorbar 
Nongkhlaw ha ka 1826. 

Kapten : Hynrei Tirot Sing kane ka shithi ka 
dei u mawjam bakhatduh ba phi lah ban ioh 
pat ia ka jinglaitluid. Soi ia kane ka 
Jingiatehkular bad phi lah ban mih noh 



nangne kum u briew ba laitluid. Nalorkata, 
lada phi soi ia kane ka jingiatehkular 

mynta kiwei ki jingiatehkular ba mynshuwa 

kin ym trei kam shuh. 

Tlrot : Lehse phi u nongwei phim sngewthuh. 
Ka jingiatehkular hakhmat ka Dorbar 
Nongkhlaw ka dei ka jingiatehkular kaba 
kyntang na ka bynta jong nga bad u paid 
jong nga. Nga la smai la spot hakhmat ka 
Dorbar. Ngan ym lah da lei lei ban kylla 
jutang. "Ka kham hha ba ngan iap kum u 
Suiem balaitluid ban ia kaba sunshar kum u 
Mraw.” 

Kapten : Balei phi eh dohnud haduh katne 
katne ? Phim tip ba ka Hima Bilat ka long 
kaba riewspah, kaba khlaih bad kaba lar 
haduh katta katta? Lada ka mon ka lah da 
kaba suk ban pynduh bad kurup ia ine i Ri 
ba tang shitroh jong phi. Balei phim pdiang 
ia ka jingtynva bad 

Tirot : (Kynrup ktien] Kapten (Dom) phim sngew 
lehraih ban kren kum kita ki ktien? Lada ka 
long shisha ka Hima ka bakhlain, bariewspah 

bad baiar balei balei phi dang 

kwah bad khwan sa ia ine i Ri ba tang 
shitroh jong ngi ? Hato phi lah ban ioh ia ka 
jingshaniah jong kiwei da kaba shu thombor? 
Peit peit kumno ka Sorkar beikhlain jong 



phi ka leh ia nga, kim ithuh kim 

niewkor bad kim donkam ia nga kum u briew 

hynrei tang kum uwei na ki atiar ba 

kin pyndonkam na ka bynta ban pynlong 
kam ia ki jingthmu jong ki. Hato ym dei kane 
Kapten ? 

Kapten : Tirol Sing 

Tirot : (Ka Jingshitom ka nangjur nangfur) 
Kapten. wat pynsep ei ia la ka por. Sngewbha 
leit noh. Nga kwah ban pynjah thait ialade 
khyndiat. Ka kpoh jong nga ka la suh tyrha 
baroh shisngi. Nga prie bad pynhiar da ka 

snam hynrei {hangne u Jyrtioh, u bat ia 

ka shadem. Ka Jingshitom ka nangjur nangjw). 

Kapten ; Kaei ka rai bakhatduh jong phi? 

Tirot : Pyntip ia ki bahalor ba u Tirot Sing um 
lah ban pdiang ia ka jingtyrwa. Kane ka dei 
ka rai kaba khatduh bad ka bym lah shuh 
ban kylla. [U jgrhoh biang. U shitom ban ring 
mynsiem bad u i shitom shibun). Kapten, 
sngewbha phah ia u Monsing bad Kohthu 
shane. 

Kapten : {U khot ia u nongbud) Abdul. 

Abdul : (U rung bad ieng attention) 

Kapten : Phah ia u Monsing bad Kohthu shane. 



Nangta leit bad wan ialam ia u Doktor shane 
kloi katba lab. 

Abdul : (U mih). 

Kapten : Ngan leit ban phah ia ka jubab jong 
phi. Ngan sa wan biang. [U Tirol Sing u shong 
marwei, u khih u ksar shane shatai. U bat ia 
ka shadem, la ka kpoh bad u dem ha 
Jingthiah). 

Jaka - 4 

[Rung u Monsing bad Kohthu) 

Mousing : Paiem ka la jia aiu? [U Tirol Sing 

u Jyrhoh bad kynroi prie). Kohthu wan rah 
kato ka jaih kloi. [U Tirol Sing u prie da ka 
snam ha ka Jaih lyngkhot ba wan rah u 
Kohthu). 

Kohthu : (U peit ia ka prie bad iohi ia ka snam). 

Ka snam ka snam u prie da ka 

snam. Kumno ngin leh? 

Tlrot : Wat khuslai. U Kapten u la phah shaw 
ia u Doktor hynrei nga sngewthuh shzd ka la 
dier palat. 

Mousing : Dier palat? Bale! kan dier palat. 



Sngewbha wat kren than, pyrshang ban 
pynjah thait ialade. 

Tirot : (Sur tlot). Monsing Kohthii 

sa tang khyndiat por u moina un sa her noh 
na kane ka ruh jong ka met jong nga. Haba 
kata kan jia, nga kwah ba phin leit sha Ri 
Khasi baieid ban rah ia ka khubor bakhatduh 
jong nga. Phi kular ban leh ia kane? 

Monsing : Ngi kular Paiem. 

Kohthu : Kren Paiem, kiei kita ki kyntien 
bakhatduh jong phi. 

Tirot : {U dap mynsiem had Jaw ummat. U kren 
suki bad sangeh hateng hateng) Ko khun 
baieid bad ko Ri I Mei I Pa, katno nga thrang 
ban don pat bad phi sa shisien. Hynrei wat 
lada ka long kumno kumno, to tip ba haduh 
ka sngi ba khatduh jong nga ngam shym la 
pdiang ne soi ia kano kano ka jingiatehkular 
lait na ka Jingiatehkular ba la ia soi hakhmat 
ka Dorbar Nongkhlaw jong ka snem 1826. 
Para Ri baieid, ynda nga la khlad noh na 
kane ka pyrthei, wat ai ba ka jingiap Jong 
nga kcin long ka jingkut jong ka jingialeh ban 
ioh pat ia ka Jinglaitluid. To ieng tylll kawei 
bad to kynmaw ba uwei pa uwei u dei ban 



long uba la khreh ban iada ia la ka Ri ban 
beh krad ia une u mynder na ka DEW 
KYNTANG jong ka Ri baieid jong ngi. 

Nga l^ntu iaphi ia kane ym namar ba nga 
kwah wad kput shimet, hynrei ka dei 
khamtam eh ba ka JINGLAITLUID Jong ka 
Jaitbynriew, ka JINGLAITLUID Jong ka Ri ka 
don ha ka Jingma kaba khraw. Kynmaw ka 
kham bha ba ngi iap kum ki briew kiba 
laitluid ban ia kaba im kum ki Mraw. 

Ka shong haphi mynta ban jied la phi kloi 
ban iap kum u briew u balaitluid ne ban im 

kum u MRAW (U shem shitom ban ring 

mynsiem. U kren da ka sur tlot ha u Monsing 

& Kohthu). Monsing Kohthu 

sngewbha khyllie ia ka khlieh jong nga 
khyndiat, ba ngan peit khatduh ia ka Ri Khasi 
baieid jongnga. (U Monsing bad Kohthu ki rah 
bad khyllie ia ka khlieh. U Tirot Sing pat da 
kaba Jaw urnmat u pyrta Jam khatduh artad 

u ong). Khublei ko khun baieid khublei 

ko Ri Khasi ko Ri I Mei ko Ri I Pa 

ngan n g a n ym 

iohi shuh iaphi (U dkut mynsiem). 

Monsing : Paiem Paiem 

Kohthu : (u lam) Em em 



Jaka - 5 

{Rung u Kapten bad u Doktor) 

Kapten : (Ha u Do/ctor) Leh ia la ka kamram. 

Doktor : (U eksamin ia u Tirol. U twad ia ki 
thied snam, u sngap ia ka Jingtied u 
klongsnam. U kyrngah ka kJihch bad u ieng 
suki Jai) Kapten. ka la dier palat. U Tirol Sing 
u la lAP. [Ka stage ka kynjah Jar shipor khlem 
don ba khih bad khlem don ba kren katba 

ka sur jingrwai Ri Khasi Ri Khasi ka 

kynud sngew myllung). 

Kapten : Baroh leit bad ap ha ophis Jong riga. 
{Baroh ki mib) 

Kapten : (U peit la u Tirol Sing. U pynkup bha 
ia ka nep bad u kren wei briew). 

Ngam pat ju lohi ia ka jingshlur, Jingiaineh 
bad mynsiem len lade kaba haduh katne. 
Lada baroh ki Khasi ki long ha kane ka juh 
ka jinglong, ngin ym Icih da lei lei ban p)mdem 
ia ki. Wat la u long u nongshun Jong nga, 
nga burom ia ka jingshlur bad jinglen lade 
Jong u. Lehse ha kawei ka sngi ka kyrteng 
bad ka Nam Jong u kan sa paw bad sah nam 
ha ki khana pateng la pateng kum uwei na 
ki ’riewshlur bad nongialeh laitluid ba khraw 



tarn jong ka Ri India. Nga ai hangne ia ka 
jingburom bakhatduh jong nga ia une u ’riew 
khraw. (U ieng attention, salute bad mih noh. 
Ka background music bad ka kynto bikur 
shipai ki iaid ryngkat ryngkat. Ki light ki dum 
sukl suki nangta bteng ka jingkren jong u 
NongbthaJi). 

NONGBTHAH : Jngai na la ki ba ha iing ha 
sem, jngai na la ki baieid ba thoih, jngai na 
la u khun u hajar, jngai na la ka Ri baieid 

thep mynsiem U Tirol Sing u la khlad noh 

na kane ka pyrthei. U la iap hynrei ka 
jingkynmaw burom ia u ka dang im ha ki 
dohnud jong ngi. Da ka jinglen lade u la iap 
bad da ka jingiap u la IM junom, Namarkata, 
ha ka dohnud jong uwei pa uwei u briew 
shityllup ka pyrthei, na kawei ka pateng sha 
kawei pat, to ai ba ki kyntien jong U Tirol 
Sing kin pynkynmaw ia ngi ia ka jingkordor 
jong ka JINGLAITLUID haba u ong: 

“KA KHAM BHA BA IAP 
KUM U BRIEW U 
BALAITLUID BAN IA KABA 
IM KUM U MKAW” 



KA BLBKSHON 


H a ka Ri India jong ngi, ngi ju ioh ia ka 
Elekshon la kumno kumno shisien man ka 
san snem. Ka por Elekshon ka dei ka por kaba 
shongshit bha ha shnong ha thaw bad teng teng 
kaba don shibun ki jinghuri hura bad 
jingkulmar. Ki seng sain pyrthei bapher bapher 
ki pyrshang ban khring ia u paidbah ban thep 
ia ki Vote khnang ba ka party jong ki kan jop. 
Ki kandidet ki khlei ia la ki juban lak bad ki 
jingkular kiba ngim lah shuh ban hiew tang. Ki 
samla kynthei shynrang lei lei ki ia shongshit 
sharum shaneng. Baroh ki kren tang shaphang 
ka Elekshon, hynrei u babun u ba lang um 
sngewthuh ia ka jingkordor jong ka “vote” bad 
ka Elekshon. 


KI NONGIASHIM BYNTA: 


1 . 

2 . 

3 . 

4 . 

5 . 

6 . 

7 . 

8 . 
9 . 


U Rangbah Shnong. 

U Bah Khrawkupar. U Kandidet ha ka 
Elekshon 


U Tipshai. U ’Riew Rangbah ba shemphang. 


U Phrang. 

U Wansuk, 

U Shanlang. 
U Lambok — 


Ki khynnah samla shynrang. 


Ka Timai, Ka Nongdiesha. 

U Khlaih, U Lurshai bad katto katne ngut 
ki Rangbah. 



KA ELEKSHON 


Ha stage don u Phrang, u Wansuk, u 
Shanlang bad u Lambok. Ki dang ia pynbeit ia 
ki P. A. System. Ka dei ka jaka ha kaba u Bah 
Khrawkupar u dei ban kren ha ka jingialang 
pciidbah. Yn iohsngew ia ka jingiakren hum hum 
ham ham jong u paidbah u ba dang ap ia u 
Bah Khrawkupar. Hadien katto katne por wan 
rung uwei u riew tymmen, u Bah Tipshai. 

Jaka - 1 

Tipshai : Dei hangne mo hep ban wan pynlong 
jingialang u Bah Khrawkupar ? 

Phrang : Hooid parad. Phi ithuh bha ia u? 

Tipshai : Shu ithuh hi malu mala. Hynrei nga 
da kwah eh ban sngap u kren aiu. 

Wansuk : Kata ka mut phi dei na ka juh ka 
seng jong I Bah Khrawkupar mo parad ? 

Tipshai : Em phi. Ngam ju don ha kano kano 
ka seng. 

Shanlang : Wa I parad. Phi kren kumno kumta. 
Phim ju leit thep "vote” ha ki por mynshuwa? 

Tipshai : Beilei em. Ka vote ka dei ka iktiar bad 
ka Hok tynrai jong uwei pa uwei u brlew u 



ba la kot ia ka 18 snem rta Ka dei ka bor 
kaba khlain haduh katta katta. Phi pat hep 
la katno sien phi la ju thep vote ? 

Phrang : Ha kane ka elekshon ka ban wan. kan 
sa long ka sien kaba nyngkong ba ngan thep 
vote. 

Wansuk : Nga ruh ka dei ka sien kaba 
nyngkong. 

Tipshal : [Peit ia ka bqje kti^. Wa kumno kumta. 
La hynriew shiteng. Shano uta u Bah 
Khrawkupar. Ka jingialang ka long ha ka por 
hynriew baje em ? 

Shanlang : Shisha keih, balei katta um pat poi. 
U paidbah u la i thait ban ap [Nabar yn 
iohsngew ia ka jingiakynhoi risa u paidbah. 
Ka Jmgiakyntwi phawar ka nang Jam 
nangjam). 

lynrap-tap-tap kumba phah I Mei na ling. 

Tynrap-tap-tap kumba phah 1 Mei na ling. 

O ha ita i sur ngin ia iuh baroh baroh. 

O ha ita i sur ngin ia iuh baroh baroh. 

Shon ia ka shap ha ka dur jong ka TRAP. 

Phrang : Kita ki la la wan, ia ia ngin la leit 
shaw. 



Jaka - 2 


[U Rangbah Shnong, U Bah Khrawkupar bad 
katto katne ngut ki Rangbah ki ia shong ha 
rynsan ba la pynkhreh itynnat bha). 

Lambok : Te paralok bad para shnong para 
thaw, ban ym pynslem shuh ngin ia sdang 
noh ia kane ka jingialang mynta ka janmiet. 
Kumba la iadep pynbeit lypa ngi khot ia u 
Rangbah Shnong ban long u shongknor bad 
un pyniaid ia kane ka Jingialang. 

Rangbah Shnong : (U leng). Para Shnong para 
thaw, nga ai khublei sngewnguh iaphi baroh 
kiba la ia pyliait por khnang ban poi sha kane 
ka jingialang, Dang mynshem taiew phi la 
iohsngew ia ka jingkren Jong kito kiwei kiwei 
ki kandidet ki ban ia ai reng ha ka elekshon 
ka ban wan. Mynta pat phin sa iohsngew ia 
ka jingkren Jong u Bah Khrawkupar u ba long 
uwei na ki kyrtong ban ia aireng ha kata ka 
lympung. Shuwa ba ngan khot ia u Bah 
Wirawkupar ba un kren, nga kyrpad iaphi 
bziroh ba phin long ki ba kren ba khana da 
ka akor bad ka burom. Lada phi kwah ban 
kylli ia kano kano ka jingkylli, ka jinglQnthoh 
ne ka Jingai jingmut halor kano kano ka mat 
bad ka bynta kaba u Bah Khrawkupar un 
kren sngewbha wat leit lehralh bam kylli 



beit phuk phak khnang ba ka kam kan kloi, 
Te mynta ngan khot noh ia u Bah 
Khrawkupar ba un kren ha ngi. (Ha u 
Khrawkupai), Bah Khrawkupar. 

Khraw : Rangbah Shnong badonburom, uba 
long ruh u Shongknor jong kane ka 
jingialang, ki longkmie longkpa, ki hymmen 
ki para, ki samla kynthei bad shynrang, nga 
pynpaw ia ka jingsngewnguh jong nga iaphi 
baroh kiba la pyllait por l^nang ban pol sha 
kane ka jingialang mynta ka janmiet. 
Nyngkong eh nga pan map na phi baroh ba 
ngim shym la lah ban sdang ia ka jingialang 
ha ka por ba la buh. Nga dang shu wan beit 
beit na kawei pat ka jingialang kaba kyrkieh 
Ityrkieh, kumta ngam shym lah ban pol ha 
ka por kaba biang. Nga kyrmen phln map la 
ine i jingbakla bad jingduna barlt jong nga. 

Para shnong para thaw, phi la tip ba ka 
elekshon sha ka Dorbar Thaw Ain kan sa long 
ha u bnai ban wan. Namarkata nga ieng 
hangne kum uwei na ki shakri barit tarn uba 
la shakri ia phi kum u nongmihkhmat 
paidbah la bun bun snem mynta. Ha kine ki 
snem ba la dep nga la donbok, ba kum u 
nongmihkhmat jong phi nga la ioh ia ka 
shuki kum uwei na ki myntri ka Jylla. Bad 
ha la i bor jong nga nga la leh katba lah ban 



iarap bad pynbiang ia ki jingdonkam bad 
jingdawa jong phi u paidbah. Peit ka um bam 
um dih, ki lynti ki syngkien, ki khap bad nur 
um, ka jingai ding elektrik, ki dawEii sboh ban 
rep ban riang, ka jingplie lad bad ai jingiarap 
ia ki nongrep. Ka jingpynbun shuh shuh ia 
ki dukan ‘Ration! bad bun kiwei kiwei kiba 
nga la leh na ka bynta ka jingbha jong phi 
ki paidbah. Hooid ngam len, lehse hangne 
hangtai don ki jingdonkam ne ki jingkyrpad 
jong phi u paidbah kiba ngam shym la lah 
ban iarap. la kita baroh nga pan map na phi 
bad nga kular ban pyndep ia ki lada phi dang 
ibit ia nga ba ngan shakri ia phi ha kine ki 
san snem ki ban wan. (U dih um na ka klat 
ba la buh lypa hqjan). 

Baroh. nga ngeit phi la tip ia ka shap jong 
nga ha kane ka Elekshon. Ka shap ka long 
da ka dur jong ka TRAP. Balei nga la jied ia 
ka TRAP ? Namar ka Trap ka iada ia ngi na 
u slap u phria bad ka sngi ka Iyer. Ka Trap 
ka dei ruh ka deik ka shin jong u khun khasi 
khara, uba rit uba ria bad ba duk ba toi. 
Namarkata, ha ka sngi ba phin leit thep ‘vote’ 
phin buh jingkynmaw ban shon ia ka shap 
jong phi ha ka dur jong ka TRAP ban im ka 
Ri bad ka Jaltbynriew. 

Tang da kine ki ktien sa shisien nga 
sngewnguh ia phi baroh kiba la iapoi sha 



kane ka jingialang jong nga. Mynta nga don 
sa kawei pat ka jingialang ha Mawl^nthih 
bad ngan hap leit noh kumne kumne. Hynrei 
shuwa ban ia khlad sa shisien nga 
P3mkynmaw ban shon la ka shap Jong phi 
ha ka dur jong ka TRAP. Khublei (u paidbah 
u thapkti) 

Ran^ah Shnong : Phi la iohsngew la kilo kl 
kyntien ba sngewtynnat u Bah Klirawkupar. 
Nga ngeit skhem ba ngin iahap jingmut bad 
kaei ba u la khlei. Don ba kwah ban kren ei 
ei ? {Baroh ki sngap Jar jail. Lada ym don ei 
ei, ngin pynwai noh ia kane ka jingialang. 
Hynrei shuwa ban pynwai nga kitbok 
kitrwiang la u Bah Khrawkupar ha kane ka 
Jingiatynjuh bor jong u. Khublei shibun ia 
phi baroh. Ka jingialang ka la wai. (u paidbah 
u iapra la ka lad ka lad. Ki da iasaid ia nia 
para ma ki halor ki Jingkren bad ki kamjong 
u Khrawkupar. Ki katto katne ki nongkyrshan 
bad khynnah samla ki {eit on ia u Bah Khraw 
ki da ia risa artat artat lynti). 

lano phin vote ? 
la i Bah Khrawkupar 
Haei phin shon ? 

Ha ka TP^ 

Tynrap-tap-tap kumba phah i mei na iing. 



Tynrap-tap-tap kumba phah i mei na iing. 

O ha ita i sur ngin ia luh baroh baroh. 

0 ha ita i sur ngin ia iuh baroh baroh. 
Shon ia ka shap ha ka dur jong ka Trap. 
[Ka Jingkynhoi risa ka nangfah suki suki) 

Jaka - 3 

(Tipshai, Wansuk, Phrang, Khlam, Lurshai bad 
katto katne ngut ki 'Riew Rangbah), 

Tipshai ; (Ha u Phrang bad u Wansiik). To samla 
ngan shu leit noh shuwa mo ? 

Phrang : Phi sngew kumno parad halor ka 
jingkren jong i Bah Khrawkupar myntan ? 

Tipshai : Ngan ong kumno phi hep. Nga hi shi- 
met, nga sngew ba ngim dei tang ban shu 
sngap ia ki kyntien jali jaum ne padiah 
thylliej jongno jongno. Ngi dei ban bishar 
khamtam eh ia ki kam jong ki. 

Wansuk ; Ki kam ! Phi mut u Bah Khrawkupar 
um ju trei kam keih parad ? 

Khlaift : Em phi, i mut ban ong ba phi dei ban 
da dok ia ki kam babha bad ki jingduna jong 

1 ruh. Ym dei kumta Ma ? 



Tipshai : Hooid. Namar u briew um long uba 
janai. Ngim dei ban bishar tang ia kaei kael 
kaba ngi iohi nalor hynrei ngi dei ban bishar 
bad iit bniah khamtam ia kaei kaba don 
hapoh. 

Phrang ; Ban shu tih kynroi wad daw pat te 
parad ka suk than. Da ai bad ki nuksa kl 
sabut te hooid seh. Ha ka jingpeit jong ngi, 
u Bah Khrawkupar u long uba phluk phluk 
phlak phlak bad khuid mynsiem. U bym ju 
don nam sniew mynno mynno. 

Tipshai : Nam sniew ? Phi bakla phi hep. Namar 
mjmhynne katba ngi dang ia wan sha kane 
ka jingialang, nga la iohsngew ba u paidbah 
u l^en sngewsih bha halor ki kam thala bad 
jingleh sat u Bah Khrawkupar. 

Wansuk : Kam thala ! Kam lah ban long phi. 
Ka dei tang ka jingkren bishni suda. 

Khlaift : Ban iakren pat ia kata te hlar eh na u 
Nongmihkhmat paidbah u bym thala. Lada 
ia wad bniah ym don ba lait wat tang uwei 
ruh, khamtam lei lei ha ka Hang bam sap. 

Phrang : Shaphang u Bah Khrawkupar te ngam 
ngeit phi. Peit, ma u u long u Myntrl ba peit 
ia ki khlaw kl btap, ki jaka puta. Hynrei nga 
tip ba um don jaka puta ne ka khlaw ka btap 
la jong. 



Wansuk : U bapli wat tang ka iing ka sem la 
jong ban sah um don. 

Lambok : Hooid kein. Peit u Bah Dran, u Myntri 
ha ka bam ka dih, u don la ka iing ka sem. 
Ka dukan kaba heh. 

Shanlang : Uto lei lei u Bah Tlik. Dang mynno 
u long Myntri. Mynta pat u la da don la ka 
kali, ka iing ka sem. Haba mynshuwa u long 
u bym da bit da biang eh te phi ha iing ha 
.sem. 

Phrang : Ban ia nujor ia u Bah PChrawkupar 
bad kiwei pat te la hok eh u Bah PChrawkupar 
phi. 

Khlaift : Hynrei ki ong hana ba u Bah 
Khrawkupar u long uba kyrni bha ha ka bam 
ka dih te phi. Bunsien ka kyiad ka shu poi 
hi ha iing katba u donkam. 

Tipshai : Phi iohi, ka bam sap ka don bun 
rukom. Don uba bam pyrshah da ka pisa 
tyngka. Don pat kiba bam sap ha kawei pat 
ka Hang. Don uba leit bam ei ha ki Hotel, ki 
Restaurant, ki Club. Don pat kiba shu shim 
ia ka phone bad baroh ki Jingdonkam ki la 
shu poi hi ha iing ‘Best quality’ Don nih 
uba leh bun kam. leit tour shane shatai. U 
thaw ki ‘Tour programme' kiba i ma ban peit. 



Hana ba un leit jngoh ia kl shnong 
nongkyndong. Bad ki Ityrteng ba u ai phin 
da sngewlyngngoh bad phin da ong hi ruh. 
ni une u Myntri uba da kit khia bad trei 
shitom da shisha. Phewse, baroh ki lour' ki 
kut ha ki Dak Bangla, ki Circuit House bad 
Guest House. Ha la ka bam ka dih bad ki 
kam awria. Ynda haba ki la pur a bad ka 
khlieh kam trei kam bha shuh ki die ia ka 
Ri bad ka jaitbynnew da kaba soi ia ki con- 
tract. ki Jile, kl soskular, ki permit, ki license 
bad bun kiei kiei. Kim salia ban leh ia kano 
kano kaei kaei tang ban biang ia lade shimet. 

Wansuk : Farad, u Bah Khrawkupar um long 
phi kumta Wat la u bam u dih um pat leh 
khyllah kumba ong maphi myntan. 

Tipshai : Dei hang! a keih ba nga ong ba phi 
del ban bishar ia u briew ym na ki ktien 
hynrei na ki kam. Peit ia ki khlaw sawdong 
jong ngi. Ki khlaw ki long ka jingim jong ngi, 
kiba ngi loh shibun ki jingmyntoi. Hynrei 
mynta la dep aiwai lut ia ki baroh ha u 
khyllah jail. Phi tip mano ba la soi ia kata 
ka ‘contract’ ? u Bah Khrawkupar (Baroh ki 
shu peit lyngngoh ia u Tipshai) Lada phim 
ngeit wad bad phin sa lap ia ka Jingshisha. 
Wat sngeweiei, nga kham kyrkieh khyndlat. 
ngan ieiid shuwa (U mih. U Khlaih bad Lurshai 
ki mih long. Sah sa tang u Wansuk. Phrang, 
Lombok bad Shanlang). 



Phrang : U t)mimen bieit. U p5a"khat ba ngi dei 
tang ki khyllung ki bym tip ia ka dang ka 
duh. la ia phi ngin ialum nob ia kine ki tiar 
ki tar ioh lap ba miet, [Ki light ki dum suki 
suki bad yn iohsngew ia ka sur u Nongbthah). 

Jaka - 4 

Nongbthah : (Ka elekshon ka la dep. U Bah 
Khrawkupar u la Jop bad ioh long u Myntri. 
Ki por ki sngi ki iaid bad mynta ka la iaid ka 
snem kaba saw Jong ka Jinglong Myntri Jong u). 

[Ka stage ka shai suki suki. U Tipshai u dang 
dih sha ha dukan sha). 

Tipshai : Ko kong. [wan mih ka Tiniaij Katno 
ka bai sha jong nga ? 

Timai : Lai piah, parad [Shim pisa bad ka leit 
noh shapoh). 


Jaka - 5 

[Rung kyndit kyndit u Phrang bad u Wansuk. 
Shongshit kren bitar. kren dom. Ki da byrngem 
pynhiar kput artat ia u Bah Khrawkupar. Ki 
khlem iohi ia u Tipshai^. 

Phrang : Kumno u nud u Bah Khrawkupar ban 
leh haduh katne katne ia ngi. 



Wansuk : Ba ngan da tip ban long kumne ngan 
ym jin da la trei shitom na ka bynta Jong u. 
Um i salia wat tang ban iakren bad ngi. Por 
Elekshon pat khru shi khru ii wan wad ia 
ngi dalade. Katno ngi la duh thiah duh dem 
ha ka por Elekshon. 

Phrang : Ym tang katta. Phi iohi mano ba don 
hangto ha kamra Jong u. Dei tang ki badon 
ba em, ki contractor, ki mahajon khyllah jait 
suda. Shish ka jingijaboh, bad i Jem daw. 

Wansuk ; (Khot) Kong, ai sha ar pela [iohi ia u 
Tipshai) Are i parad, shano kumne ? Phi shait 
phi koit bha ? 

Tipshai : Hooid, nga shait nga koit bha. Nga 
wan donkam shatai sha khyndai lad. Nga shu 
rung dih sha noh hangne. Phi pat shano 
kumne ? Balei phi thangiong, i dom katne 
katne ? 

Phrang : Yn ong kumno phi parad, ki jingkren 
Jong phi ha kito ki por Elekshon ki la urlong 
shisha. 

Tipshai : Balei kumta hep ? 

Wansuk : L) Bah Khrawkupar. um dei u 'riew 
shakri pmdbah. U dei u ’riew ieid spah bad 
khwan myntoi shimet. 



Phrang : Balei ki rangbah Khasi jong ngi tang 
shu kiew kyrdan tang ioh shong shuki ki 
filewbein ia u luk u lak, paradoh parasnam. 
KI iajuh bad u khyUah jait. la ngi i kumba 
ki lehrain ban kren ban khana. Ki sngew ba 
ngi long u ba kham duna ha ka jingnang 
jingstad jingdon jingem ban ia kiwei. Ki 
donkam ia ngi tang ha ki por Elekshon. Phi 
tip ki paidbah ki ong kumno ia u Bah 
Ktirawkupar mynta. Ki ong ba naduh ba u 
la long MLA bad Myntri te um ju don por 
shuh ha shnong ha thaw. Wat ban leit kai 
ha ling ki parashnong, um i don mon, imat 
u kheln bein kheih poh bym ia ryngkat 
kyrdan. Ban kren ha lynti S3nigkien harum 
haneng u shu kren tang bym banse. Ha ka 
por Elekshon pat u phuh samrkhie lynter, u 
pariah bha ka ktien ka thylliej, u rung lut ha 
iing u baduk ba them khlem jingsngew ei ei. 

Tipshai : Phi i Samla, ka tynrai jingsniew baroh 
ka dei na ngi uwei pa uwei. Ngi long kiba 
khim jingmut bad ngi pyrkhat ia ka bit ka 
biang shlmet. Ngim peit ia kaei kaba shajngai. 
Bad ngim nud pat ban leh ia kaba dei ioh 
duh m3nitoi ialade. 

Phrang : Phi mut kumno parad ? 

Tipshai : Nga mut ban ong ba ma ngi, haba 
ngi jied ia la u Nongmihkhmat ngim peit 



kham Jngal alu u la leh, lane u lah ban leh 
ban kjnitlew la ka R1 bad ka Jaitbynriew. 
Lada don 2 ngut ki Kandidet uwei liba laurap 
ia ka jingdonkam jong ngi shimet shimet - 
uwei pat uba trei na ka bynta ka jlngbit 
jlngbiang uba bun balang. Te ha ka por 
Elekshon ki brlew kin jied iano? Kl jied ia 
uta keifi u briew uba larap ia ka jingdonkam 
jong ngi shimet shimet klm salia wat lada u 
long kumno kumno ruh. Del hangne ba 
mangi u paidbah ngi bakla. ngi pynlap hi 
dalade ialade. Ngim salia ia uba bun balang 
haba myntoi ialade. 

Wansuk : {Hadien shipot^ Ngi la kren beih iaphi 
mynshuwa hynrei mynta ngi shem ba phi 
long uba kham stad bun spah shah ban la 
ngi. Kaei kaba bha eh la ngi ban leh mynta 
parad ban im ka Ri bad ka jaitbynrlew. 

Tipshai : Ngi dei ban long kiba peitngor bad Im 
sngi ha kiei kiei ki ban kyntiew ia ka Ri bad 
ka jaitbynriew la ha ka pule ka dangle, ka 
trel ka ktah, ka khaii pateng, ka rwai ka slaw, 
ka put ka tern, ka thoh ka pule ka riam ka 
beit bad kiwei kiwei. Ngi dei ban rat tyllong 
ia u Nongdie Ri bad u lingkhongshyllangmat. 

Phrang : Kan m 3 mtoi aiu ia ngi u bairit baria 
ba ngin leh ia kita katba kiba don ha ka bor 
bad ki nongS3mshar kim salia. 



Wansiik : Phi tip parad, myn ha kane haba ngi 
leit “interview” ban ioh rung kam, ani ki 
jingltylli khyllah sngi aiu phi. Phi dei uei ? U 
Khynriam ? U Pnar ? U Bhoi ? U War ? Phi 
long niam aiu ? 

Phi don ha kcino ka Seng Sainpyrthei ? Bad 
phi tip parad ha kaba khatduh mano ba ioh 
rung kam ? Ioh u poiei. Namar napdeng jong 
ngi ki Khasi wat lada ngi pass bha ruh, 
hynrei tang na ka daw ba ngim dei na ka- 
juh ka jait, kajuh ka niam ne kajuh ka Seng 
Sainpyrthei ioh nong u poi ei. 

Phrang ; Ym tang katta. Ngi tip pylleih pylleih 
ba uta u poi ei um shym pass bha tangba u 
la pynbam pisa ha ban da biang. 

Tipshai : Dei hangta keih hep ba nga ong ba 
ngi dei ban im sngi ban leh ia kiei kiei ki 
ban pynim bad kyntiew ia ka jaitbynriew. 
Naduh u baheh duh haduh u barit tarn, ngi 
dei ban iarap, ban pynshlur bad kyntiew 
shuwa ia u paradoh parasnam, kam pher la 
u dei na kano kano ka Jait, na kano kano 
ka Niam bad na kano kano ka seng 
sainpyrthei tangba u dei u paradoh 
parasnam. Namar ha ka ba kut mano ba 
myntoi ? Myntoi ka Ri, myntoi ka Jaitbjmriew, 
myntoi ki l^un ki kti jong ngi hi. Ngi donkam 
ban buh ia ka Rl bad ka Jaitbynriew ha 
shuwa ialade. 



Phrang : Kata kein parad ba 

myntoi £du ia ngi u rit u ria ban pyrkhat ia 
ka lawei ka jaitbynriew lada uba don ha ka 
bor um p3a‘khat ei ei. 

Tipshai : Kaba dei kaba phi ong, hynrei mano 
ban kham donbor ban ia u paidbah lane ki 
rit ki ria ba phi ong. Phi tharai kham donbor 
kita kiba don ha ka bor synshar ban ia ngi u 
paidbah ? Phi bakla. Baroh ki Nongmihkhmat 
paidbah ki long ki shakri bad u paidbah u 
long u kynrad. Lehse ka dei ka jingaimon 
palat jong ngi ki paidbah ia kine ki shakil 
kat ban pynlong iaki haduh ba kim tip shuh 
ia la ka kamram, ia la ka jong ka kyrdan 
bad ia la ka Jong ka iktiar. Namarkala ia kum 
kine ki shakri dei ban pyndonkam da u 
shabuk lane da ka wait bashyrkhei tarn. Bad 
uta u shabuk bad ka wait dei ka vote jong 
ngi ha ka por Elekshon. 

Wansuk : Ka vote ? Hynrei kumno ngin leh ban 
ioh ia ki Nongmihkhmat paidbah kiba im sngi 
shisha na ka bynta ka Jaitbynriew ? 

Tipshai : Phi i hep haba ngi thung diengsoh 
ngi thung barabor da u symbai ne tynrai u 
ba lah ban ai kham bun ki soh na uwei u 
snem sha uwei pat. Ngi ju thung ruh da u 
diengsoh uba kham im slem ban kham 
m3Titoi. Hynrei phi tip hi ba u diengsoh um 



lah bEin im shlrta bad kan poi ka por ha kaba 
un ym lah shuh ban ai jingmyntoi ia ngi bad 
u tlor noh. la kum kine ki jait diengsoh ki 
bym larkam del ban pom pynngat noh bad 
thung bujli da kiwei. Lymda ngi nud ban leh 
kumta bad lada ngi nang ai shi ai sboh ia 
kita ki diengsoh bym larkam shuh, ngin 
pyniap hi dalade ialade. 

Phrang : Phi mut ban ong ba ki Nongmihkhmat 
paidbah ki syriem ia Id diengsoh ? 

Tipshai : Hooid ki syriem ia ki diengsoh bad 
ngi dei ban leh ia ki thik kum ia ki diengsoh. 

{Rung ka Timai kaha rah ar pela ka sha. Ka 
buh halor miej hqjan ba shong u Phrang bad 
u Wansuk). 

Phrang : Kong sngewbha wan rah sha sa shi 
pela ia i parad. 

Tipshai : Em phi keih shuwa. Nga dang shu 
dep dih myntan myntan. 

Wansuk : Koit phi to dih la ka dih shisien 
shisien. Phi kwah ban kyntait ia ine i 
jingtyrwa barit jong ngi ? 

Tipshai : Phi da kren pat haduh katta te to 
ngin ia dih la ka dih. 

(Rung ka Timai bad ka sha shi pela. Baroh ki 
iodih suki Jai bad ka pyrda ka khang suki 
suki). 



KYNMAW 

lA LA KA KAMRAM 

M an la u briew u don la ka jong ka kamram. 

Naduh u Baheh tarn haduh u Barit duh, 
ka kamram ki don. Hynrei bunsien ngi klet. ngi 
leh sting lane ngim kit khia la la ka kamram. 

Kane ka dei ka jingjia ha kawei ka ling ka 
Sem kaba ii Kpa u trei kam sha jngai na la ka 
ling ka sem bad ka Kmie ka dang shu ioh 
treikam sorkar (ophis). Kumta ka khun manvei 
jong ki, bunsien, khamtam lei lei haba ki kmie 
ki kpa kim don ha iing kam jii kitkhia ban leh 
la ki kamram kum ka khynnah skill. Ka kmie 
kaba dei ban peit la ka ling ka sem, ha ka 
jingbun kam ban pynbiang ha ophis, kam lah 
ban kitkhia ia la ka jong ka kamram kum ka 
Kmie. Ka Headmistress pat. kaba kitkhia ia la 
ka kamram lajong, ka peit ia ka iaid ka ieng, 
ka jingleh, jingtrei shitom bad jingminot jong ki 
khynnah skul. Kumno ki leh naduh ka sngi 
banyngkong ba ki rung ha skul. Ka bud dien 
ter ter ia kita baroh katba ki sngi ki ia ki nang 
iaid. Dei da ka jingkitkhia jong ka ba ka la lah 
ban pynbha bicmg ia ka khynnah skul. Ha kajuh 
ka por ka la p3mkyndit bynriew ia ka Kmie jong 
ka khynnah skul ka ba la Jan klet ia la ka 
kamram lajong. 



© 

KI NONGIASHIM BTNTA : 

1. Ka Aitimon Ka Kmie 

2. Ka Daplin Ka Khun marwei 

3. Ka Dashisha Ka paralok jong ka Daplin 

4. Ka Sharailin Ka Headmistress 

ik ik 



Jaka - 1 

Por Janmiet 

(Ha ling ka Aitimon ha kamra Shongkai) 
(Daplin & Dashisha) 

Dashisha : [Tied Jingkhang nabah 

Daplin : Are don ba wan shane (leit plie) 

wa ! I Dashisha. shano kumne phi rah 

la ki kot ki sla. 

Dashisha : Nga mut ban wan shane shaphi keifi 
ban ialeh ia kine ki Homework, riamar phi 
tip Dap, ngam sngewthuh sngewthaw ba ki 
kyllaih palat.... [peit ia ka Dap) Hynrei phi 
pat, phi riam phi beit haduh katne, phi mut 
ban leit jingleit ne ? 

Daplin : Hooid, nga mut ban leit peitkai ha 
Anjalee bad i ...phi tip hi keih ito iba nga ju 
ialeit lawan mynta shipor. 

Dashisha : Phi la dep revise ia ki kot ? 

Daplin : Em. ngan sa leh ynda wan cinema 
shibit, namar I mei ruh im don ha iing bad 
in wan haduh 9 baje, kumta in ym tip ba 
nga leit cinema. la Dashisha, leit lang noh 
bad ngi. 



Dashlsha : Oh I em phi, ngam lait. Sa kawei, 
nga kwah ban revise ia ki kot namar ngi don 

eksamin lashai. Phi tip Dap ngam pat 

lah ei ei ruh em. Ym tang katta, ka nonghikai 
Jong ngi ruh kam ju hikai thikna baroh 
shisnem. Ka lap miet la ka pule Novel, thain 
jingthaih ha klass.... homework ruh kam ju ai. 
Phi shimet kaba stad te hooid ....hynrei 

manga seh to to ngan ym pynslem shuh 

iaphi, ngan leit noh shwa....ngin sa lakynduh 
pat lashai ho ? 

Daplin : To kata oh I Dashisha, sngewbha wat 

iathuh hano hano ruh ba nga leit cinema 
mynta. 

Dashisha : Shish phi ngan leit leh lei kumta 
(Dum ki lights) 


Jaka - 2 

[Step babud) 

{Daplin bad Aitimon) 

Aitimon : Khun, phi la dep ? 

Daplin : Em Mei, nga la Jan dep artad. 

Aitimon : Peit shane khun, mynta baroh shibnai 
ngi bunkam palat ha Ophis ba dei ka por 
Assembly. Te ngan hap leit trei dang kloi 



sa bam sa dih hi bad sa khang bha ka ling 

ka sem shuwa ban leit mo Oh ! khun, sa 

leh bha keih (Mih. Hadien Shipoi). 

Dashisha : [Nabar) Dap Daplin 

Daplin : Nga la dep artad 

Dashisha : (Rung). Kumno phi la dep ia ki home- 
work ? 

Daplin : Em phi, ynda la poi janmiet nga la 
sngewthait palat, kumta nga la thiah beit. Phi 
tip Dashisha donbok shibun namar mar 
iarung manga wan poi i mei bad i khlem tip 
ba nga wan cinema. 

Dashisha : Shano pat i don mynta ? 

Daplin : I la leit ophis, i ong ba mynta baroh 
shibnai i dei ban leit trei dang step. 

Dashisha : Dap, katta ba nga wan ngam pat 

ju kynmaw ban lap shisien ruh ia i mei jong 

phi I Mei jong ngi te i bym shym ioh 

shongskul thikna im ioh lad ban trei kam 
sorkar bad i don barabor ha iing. I leh shitom 
katba lah ban pynbiang ia ngi nadong 
shadong. 

Daplin ; Balei, phi dang khyllung eh seh maphi? 

Dashisha : Em ngam mut ia kata, hynrei ka 
kmie jong ka iing ka don la ka jong ka 



kamram bakhia Map ianga Dap.... hynrei, 

peit ia i Mei jong phi, im don por shuh ha 
ling ha sem bad im tip ia ka laid ka ieng 
jong phi ne ban korbar ha ling ha sem, hynrei 
i hap ban p5mbiang pynban shabar.....nalorkata 

i Pa jong phi i trei sha jngai Hato mynta, 

lada i Pa jong phi in tip kumne ka long ka 
iing ka sem, phi tharai in sngewbha ? 

Daplin : To to to wat sdang kren 

riewtymmen eh maphi ia ia ngin ia 

leit noh sha skul ngan sa iathuhkhana 

shaphang kato ka cinema ba nga wan peit .. 
(Ki mih). 


Jaka - 3 

{Ha iing : Daplin, Dashisha bad Aitimon) 

Daplin : {Rung bad shong sngewsih marwei- 
kham hadien, rung ka Dashisha] 

Dashisha : Dap, kumno phi lah bha ia ka 
eksamin mynne ? 

Daplin : {Sngewsih) Em phi ngam shym lah 

ei ei ruh, namar ngam shym la ioh khreh 
kot mynmiet {kren bynhiaw)....Shish.,..halei 
nga la leit cinema stad mynhynin ...mynta ka 
kynti, nga tip skhem ba ngan sa phiel. Phi 
tip Dashisha, bciroh ki test mjmta u snem 
nga la phiel, hynrei i Mei im ju tip. 



Dashisha : {Lyngngohi Im ju tip ? Balel, phlm 

ju pyni ia ka Report Card ba in soi kyrteng ? 

Daplin : Em, ngam ju pyni bad nga ju soi hi 
barabor. 

Dashisha : Soi hi ! Balei phi leh kumta Dap ? 

Baroh shikatta phim ju leh kumne phi 

long barabor ka bastad, ba kohnguh sneng 

bad ba shida. Ngam sngewthuh shuh kaei 

kaba pynlong ia phi ban leh kumne. 

Daplin : (Sngewsihi Ngan ong kumno phi 

Dashisha. Imat dei ka jingiohmon bad 
jinglaitlan palat. Nga leit nga wan katba 

mon wat i Mei ruh im ju tip. I mih dang 

step bad i wan trei miet jan barabor. Kumta 
ngim ju kham ioh por ban ia shongkai 
iathuhkhana, lane ba in sneng in kraw ban 
kylli tohkit....Hynrei mynta nga sngewtieng... 
hooid nga sngewtieng. 

Dashisha : Sngewtieng Sngewtieng balei ? 

Daplin : Ka Headmistress ka la phah ai kane 
ka shithi ha i Mei bad ka ong ba ka kwah 

ban iakynduh ia i lashai Tip aiu kein kan 

kren ? [iohsngew ba laid briew) sngap, 

imat 1 Mei i la wan. 

Aitimon : [Rung) khun oh. i Dashisha ruh 

hangne. Kumno phi la leh bha m5mne ka sngi? 



Daplin : Mel, heh kane ka shithl ba phah rah 
ka Headmistress. 

Aitimon : Headmistress (shim bad pule) 

H3airel ngam sngewthuh, bale! ka kwah bein 
ialqniduh la nga lashai ? Imat ka don ka 

khubor babha na ka b)nita jong phi to 

ngan sa shim shuti noh lashai ka sngi. To, 
nang iashongkai maphi, nga ngan leit shet 
leit tiew noh. (ka mih). 

Dashisha : Daplin, nga ruh ngam shongkai 
shuh, ngan leit noh shuwa ba la miet (mih). 

(Dum ki lights). 

Jaka > 4 

(Sharailtn, Aitimon bad Daplin ha ophis Jong ka 
Headmistress ha skul tied Jingkhang) 

Sharailin : Rung (Rung ka Aitimon). 

Aitimon : (Lyngngoh) khublei kong 

Sharailin : Khublei phi dei maphi i kmie 

ka Daplin ? 

Aitimon : Hooid, nga la ioh ia kato ka shithi 
jong phi 

Sharailin : Shong shong seh sngewbha. Nga la 
phah wan khnang la phi ban iakren eiei 
shaphang ka Daplin. Nga sngewlyngngoh 



shibun haba nga biahar bniah la ka Report 
Card jong ka baroh shisnem. Myn ha ki ^em 
baladep. ka la ju long nyngk(kig balrabof, 
h5mrei mynta u snem kam shym pass' wat 
tang kawei ka test. Dei na kane ka dj|W k^ 
ba nga kwah ban kylli ia phi b^ei ka ,leit 
long kjmsan haduh katne. 

Aitimon : {LyngngoJii kam sh3nn pass ,wat 

tang kawei ka test ? Kumno ka lah ban 
long ngam sngew lah ngeit. 

Sharallin : Ym sngew lah ngeit ? Peit ia kane 
ka Report Card ba phi la soi kyrteng barabor 
....kumno phim sngew lah ngeit 

Aitimon : Hynrei kane kam dei ka jingsoi 
kyrteng jong nga. Ngam shym la iohi wat tang 
shisien m5mta u snem ia kane ka Report Card. 

Sharailin : Kumno kumta kam lah ban 

long. Ap ngan phah khot ia ka Daplin. {Tied 
bqje. Wan rung kawei ka nongtref^ Lelt ai kane 
ha klass Nine {ka ai kawei ka slip). 

Aitimon : Nga tharai don jingbakla hangno re 
hangno. 

Sharailin : Ngam tharai phi kmie i Daplin nameir 
kane kam dei tang ka test banyngkong hynrei 
ka ba lai. Ngim lah nameurkata ban bakla 
haduh lai sien lynter. To ngin sa peit ynda 



wan ka Daplln (Tied Jtr^khang nabarj Rung. 

Daplin : (Rimg) Khublei Miss. Phi phah khot ia 
nga ? 

Sharailin : Hooid. Mano ba soi ia kane ka Re- 
port Card ? 

Daplin : {Tieng teh teh) Ma ma 

nga Miss. 

Sharailin : Maphi Phim tip ba nga lab ban 

beh skul iaphi na ka bynta kane ka jingleh ? 

Daplin : Sngewbha map Miss nga 

nga 

Sharailin : [Knieh ktien)... .Map Lada nga ioh 

ia ka daw kaba biang lehse nga lah ban 

map te iathuh hok mynta balei phi la leh 

kumne bad kaei ka daw ka jingphiel ha ki 
test baroh. 

Daplin ; (Su/cil Ka daw ka long, ba mynta u 

Snem nga la kham ioh laitluid palat. I Mei i 
dang shu ioh kam sorkar bad i Pa i trei sha 
jngai bad i wan tang teng teng. I Mei bunsien 
i wan trei slem bad ynda i wan, i trei la ki 
kam iing kam sem bad i bapli im ju don por 
shuh ban iarap ianga ha ki kot ki 

sla Bunsien, haba i jah slem, ngam ju 

khreh kot, hynrei nga leit kai pynban. Dei 



na kane ka daw kelfi ba haba nga phiel, nga 
sngewsynei ia i Mei ba i trei shltom na ka 
bynta jong nga, ngam kwah b£in p3msngewsih 
ia i, kumta nga ju soi k3aleng hi bsirabor ia 

ka Report Card (sangeh) Map keih 

Miss phi ruh map kein Mei ia kane ka 

jingleh jong nga. 

Sharailin : Ka jingleh jong phi ka long kaba la 
palat. Hynrei ngam kwah ban p5msniew ia ka 
lawei jong phi, namar nga tip phi lah ban 
kiew shajrong lada phi pyndep hok ia la ka 
kamram kum ka khynnah skul. Phi long kabk 
stad, hynrei phim dei ban sngew sarong, 
namar ym don ba lah ban iarap la phi lada 
phim iairap ialade. Mynta ka kynti ngan map, 
tangba, phi dei ban trei shitom namar tang 
lai bnai ka eksamin kut snem kan sdang. Phi 
lah ban leit sha klass nga kwah bem kren ei 
ei bad i Mei jong phi. 

Daplin : Khublei shibun Miss....(ka mih artad). 

Aitimon : [Sngewsih) Ngam tip shuh kumno 
ngan leh. 

Sharailin ; Kmie i Daplin, nga la map ia ka 
Daplin namar kiei kiei baroh kiba la jia kim 
shym dei tang ki jingbakla jong ka hynrei ki 
jong phi ruh ka kmle. Kan myntoi alu ka kam 
ka jam bad jingtrei shitom jong phi lada phim 



lah ban phikir bad kitkhia ia la ki khun 

Ka kamram kmie ka dei eh khamtam ha iing 
ha sem, ym ha bar. Nalorkata, kynmaw ruh 
ba ka iing ka sem ka long ka skul 

banyngkong eh ia ki kh)ninah hikai ia 

ki ban tip ia la ka kamram da la ki nuksa 
lajong. Nga kren ia kane, ym ban sneng ban 
kraw ia phi, hynrei ban ioh ia ka jingiatrei 
lang jong phi. Lada phi ki kmie ki kpa phim 
kit khia ia la ki khun ki kti, mano ban kitkhia 
ia ki. 

Aitimon ; Kaba dei kong khublei shibun la 

phi. Mynta nga la sngewthuh ia la ka 
jingbakla. Ngan sa leh katba lah ban 
pynbiang pat ia ki jingbakla baroh. 

Sharailin : Hooid man la u briew u don la ki 
jong ki jingduna, hynrei kane ka jingjia kan 
long ka jingsneng ia ngi baroh iwei pa iwci 
naduh ki kmie ki kpa, ki Nonghikai, ki 
khynnah skul, ki Nongmih - khmat paidbah 
ngi dei ban “KYNMAW IA LA KA KAMRAM” 
bad ngin pyndep hok ia ka ban ioh 
jingkyrkhu hakhmat U Blei. 

